15 December 2015
ສະພາຮັບຮອງເອົາກົດໝາຍວ່າດ້ວຍການປົກຄອງທ້ອງຖິ່ນສະບັບປັບປຸງ
ທ່ານລັດຖະມົນຕີວ່າການກະຊວງພາຍໃນ ໄດ້ກ່າວວ່າ: ເມື່ອກົດໝາຍສະບັບ ນີ້ ໄດ້ຖືກຮັບຮອງ ແລະ ປະກາດໃຊ້ຈະເຮັດໃຫ້ລັດຖະບານ ແລະ ທ້ອງຖິ່ນ ມີນິຕິກຳເປັນ ບ່ອນອີງໃນການຄົ້ນຄວ້າເພື່ອສ້າງຕັ້ງ, ປັບປຸງບູລະນະການຈັດຕັ້ງ, ການເຄື່ອນໄຫວ ແລະ ວິທີເຮັດວຽກຂອງອົງການປົກຄອງທ້ອງຖິ່ນ ໃຫ້ມີຄວາມໜັກແໜ້ນ, ເຂັ້ມແຂງ ແລະ ໂປ່ງ ໃສຂຶ້ນຕື່ມ, ພ້ອມນີ້ ຍັງເຮັດໃຫ້ອົງການປົກຄອງທ້ອງຖິ່ນ ມີກຳລັງແຮງຫລາຍຂຶ້ນ ໃນການ ຂຸດຄົ້ນກຳລັງແຮງບົ່ມຊ້ອນຂອງທ້ອງຖິ່ນເຂົ້າໃສ່ການຈັດຕັ້ງປະຕິບັດແນວທາງນະໂຍບາຍ, ລັດຖະທຳມະນູນ, ກົດໝາຍ, ລະບຽບການ, ແຜນພັດທະນາເສດຖະກິດ-ສັງຄົມ ແລະ ການບໍລິການປະຊາຊົນໃຫ້ມີປະສິດທິຜົນຫລາຍຂຶ້ນ. ນອກຈາກນີ້ ຍັງຮັບປະກັນການຈັດຕັ້ງປະຕິບັດລັດຖະທຳມະນູນ, ກົດໝາຍ, ແຜນພັດທະນາເສດຖະກິດ-ສັງຄົມ, ແຜນງົບປະມານ, ວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ວຽກງານການຕ່າງປະເທດໃຫ້ມີປະສິດທິຜົນ ແລະ ສາມາດປົກປ້ອງຜົນປະໂຫຍດຂອງລັດ, ລວມໝູ່, ສິດ ແລະ ຜົນປະໂຫຍດອັນຊອບທຳຂອງປະຊາຊົນ, ແນໃສ່ປະເທດຊາດມີຄວາມເຂັ້ມ ແຂງ, ປະຊາຊົນເຂົ້າເຖິງການບໍລິການ ແລະ ການມີສ່ວນຮ່ວມໃນການຄຸ້ມຄອງການບໍລິ ການຂອງລັດ ເຮັດໃຫ້ສັງຄົມມີຄວາມສາມັກຄີປອງດອງ, ຍຸຕິທຳ ແລະ ສີວິໄລ. ກົດໝາຍດັ່ງກ່າວ ປະກອບມີ: 9 ພາກ, 5 ໝວດ, 96 ມາດຕາ.
ໃນວັນດຽວກັນສະພາແຫ່ງຊາດ ຍັງໄດ້ຮັບຮອງເອົາກົດໝາຍວ່າດ້ວຍການເລືອກຕັ້ງສະມາຊິກສະພາແຫ່ງຊາດ ແລະ ສະພາປະຊາຊົນຂັ້ນແຂວງສະບັບປັບປຸງຢ່າງເປັນເອກກະສັນກັນດ້ວຍຄະແນນສຽງຫລາຍກວ່າ 90% ຂອງສະມາຊິກສະພາແຫ່ງຊາດ, ເຊິ່ງກົດ ໝາຍສະບັບດັ່ງກ່າວປະກອບມີ: XI ໝວດ, 51 ມາດຕາ.
Subscribe to: Post Comments (Atom)